กินหมูกระทะทีไรคลื่นไส้ วินหัว อ่อนเพลีย ท้องอืด แต่ก่อนคือไม่เคยเป็นพึ่งจะมาเป็นได้3-4ครั้งเวลากินหมูกะทะไปกับเพื่อนเพื่อนไม่เป็นไม่มีอาการมีแต่เราที่เป็นคนเดียวตลอดค่ะ หลังจากกินหมูกระทะเสร็จจะอ้วกอยู่ตลอดเลยค่ะ
สวัสดีค่ะ อาการคลื่นไส้ เวียนหัว อ่อนเพลียนั้น อาจจะเกิดจาก อาหารเป็นพิษยิ่งถ้าเป็นเฉียบพลน เกิดหลังกินอาหาร 6-24 ชั่วโมง จะคิดถึงได้มาก สาเหตุอื่นๆเช่น การมีลำไส้อักเสบหรือติดเชื้อ หรือการมีกระเพาะอาหารอักเสบหรือแผลในกระเพาะอาหารที่กำเริบเช่นจากชนิดของอาหารที่รับประทานเข้าไป หรืออาจเกิดจาก อิทธิพลของฮอร์โมนที่สร้างจากรกในหญิงตั้งครรภ์ การมีความดันในสมองสูงมักเกิดเมื่อมีเลือดออกในสมอง เป็นต้นถ้าสัมพันธ์กับอาหารบางชนิด อาจจะเป็นอาหารที่ไม่สุกสะอาด ซึ่งแต่ละคน อาจจะตอบสนองไม่เหมือนกันก็ได้เช่นกันในเบื้องต้นสามารถดื่มน้ำผสมเกลือแร่จิบเพื่อชดเชยเกลือแร่ที่เสียไปจากการอาเจียนได้ พักผ่อนให้เพียงพอ รับประทานอาหารอ่อนๆและสุกสะอาดให้ตรงเวลา 3 มื้อ กินยาแก้คลื่นไส้ก่อนมื้ออาหารได้ แต่ถ้ายังมีอาการเป็นมากต่อเนื่อง คลื่นไส้จนกินอะไรไม่ได้ มีไข้ ปวดท้องมาก ควรไปพบแพทย์